《亚夫墓》
宋代·赵公豫

鸿门不用业成灰，碧血孤忠蓄夜台。落日兔狐眠宿土，新秋猿鹤叫馀哀。

虹光闪烁凌云汉，鼠窃卑污没草莱。传道英灵能显晦，登临纪异愧无才。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。